1.3 ลักษณะการประกอบธุรกิจ

การเปลี่ยนแปลงและพัฒนาการที่สําคัญ

บริษัท โรงพยาบาลไทยนครินทร์ จำกัด (มหาชน) ก่อตั้งขึ้น เมื่อวันที่ 8 สิงหาคม 2531
โดยนายจตุพร สิหนาทกถกุลและนายแพทย์เจริญ มีนสุข ภายใต้ชื่อ “ บริษัท แอล. เจ.
เอ็นเตอร์ไพร์ส จำกัด ” ด้วยทุนจดทะเบียนเริ่มแรกจำนวน 1 ล้านบาท แบ่งออกเป็น 10,000 หุ้น
มูลค่าที่ตราไว้หุ้นละ 100 บาท
โดยมีวัตถุประสงค์เพื่อดำเนินธุรกิจโรงพยาบาลเอกชนถนนบางนา-ตราดต่อมาเมื่อวันที่ 26 ตุลาคม
2532 บริษัทได้จดทะเบียนเปลี่ยนชื่อเป็น “บริษัท โรงพยาบาลไทยนครินทร์ จำกัด”

ในปี 2533 บริษัทได้ดำเนินการจดทะเบียนเพิ่มทุนของบริษัท จากเดิม 1 ล้านบาท เป็น 150
ล้านบาท ในราคาเสนอขายหุ้นสามัญเพิ่มทุนหุ้นละ 100 บาทให้แก่ผู้ถือหุ้นเดิม โดยต่อมาในปี 2534
บริษัท ได้ดำเนินการเพิ่มทุนของบริษัทขึ้นอีกจากเดิม 150 ล้านบาท เป็น 300 ล้านบาท
ในราคาเสนอขายหุ้นสามัญเพิ่มทุนหุ้นละ 100 บาทให้แก่ผู้ถือหุ้นเดิม
และได้ดำเนินการจดทะเบียนแก้ไขเปลี่ยนแปลงมูลค่าหุ้นที่ตราไว้จากเดิมหุ้นละ 100 บาท เป็นหุ้นละ
10 บาท ตามลำดับ

เมื่อวันที่ 14 มิถุนายน 2536 โรงพยาบาลได้เปิดให้บริการอย่างเป็นทางการ
โดยมีเตียงเพื่อให้บริการ(Licensed Beds) ทั้งสิ้น 350 เตียง ภายใต้อาคารใหญ่ 2 หลัง
อาคารหน้าสูง 14 ชั้น และอาคารหลังสูง 7 ชั้น ประกอบด้วยแผนกหลัก 6 แผนก คือ
แผนกอายุรกรรม แผนกศัลยกรรม แผนกสูติ-นรีเวช แผนกกุมารเวชกรรม แผนกตา-หู-คอ-จมูก
และแผนกทันตกรรม นอกจากนี้ยังมีแผนกฉุกเฉิน แผนกเอกซเรย์ แผนกเภสัชกรรม
แผนกกายภาพบำบัด และแผนกวิเคราะห์โรค โดยแผนกผู้ป่วยในมีหอพักผู้ป่วยบริเวณชั้น 5, 6, 7
และ 8 รวมถึงการทยอยเปิดศูนย์ตรวจสุขภาพ และคลินิกแพทย์แผนจีนในระหว่างปี 2545-2546
ตามลำดับ

ในเดือนมีนาคม 2546 บริษัทได้รับประกาศนียบัตรรับรองคุณภาพโรงพยาบาล (HA : Hospital
Accreditation) จากสถาบันพัฒนาและรับรองคุณภาพโรงพยาบาล (The Institute of
Hospital Quality Improvement and Accreditation of Thailand, HA
(Thailand)

ปี 2547 เปิดให้บริการศูนย์ผิวหนังและเลเซอร์ และศูนย์ไตเทียม
นอกจากนี้ยังได้ดำเนินการลดทุนของบริษัทจากเดิม 300 ล้านบาท เป็น 150 ล้านบาท
โดยมีวัตถุประสงค์เพื่อล้างขาดทุนสะสมของบริษัท
และดำเนินการจดทะเบียนแปรสภาพเป็นบริษัทมหาชนจำกัด โดยได้เปลี่ยนชื่อบริษัทเป็น “ บริษัท
โรงพยาบาลไทยนครินทร์ จำกัด (มหาชน) ”
และได้ดำเนินการเปลี่ยนมูลค่าหุ้นที่ตราไว้ของบริษัทจากเดิมหุ้นละ 5 บาท เป็นหุ้นละ 1 บาท
พร้อมทั้งเพิ่มทุนจดทะเบียนของบริษัทขึ้นอีก 30 ล้านบาท เป็นผลให้บริษัทมีทุนจดทะเบียนเป็น 180
ล้านบาท แบ่งออกเป็นหุ้นสามัญจำนวน 180 ล้านหุ้น มูลค่าหุ้นที่ตราไว้หุ้นละ 1 บาท
เพื่อที่จะนำหุ้นสามัญและหุ้นสามัญเพิ่มทุนของบริษัทเข้าจดทะเบียนเพื่อเป็นหลักทรัพย์จดทะเบียนในตลาดหลักทรัพย์เอ็ม
เอ ไอ

ในเดือนพฤษภาคมปี 2548 โรงพยาบาลได้เปิดให้บริการศูนย์หัวใจอย่างเป็นทางการ และในวันที่
16 ธันวาคม 2548 หลักทรัพย์ของบริษัทเริ่มมีการซื้อขายวันแรกในตลาดหลักทรัพย์เอ็ม เอ ไอ

ปี 2549 โรงพยาบาลได้ทำการแยกพื้นที่และยกระดับแผนกศัลยกรรมออโธปิดิกส์ (Orthopedics
Surgery Department) ซึ่งให้บริการผู้ป่วยที่มีปัญหาเกี่ยวกับกระดูกและข้อมาตั้งแต่ปี 2546
ขึ้นเป็น "ศูนย์กระดูกและข้อ"

ระหว่างปี 2551 ได้ทำการปรับปรุงหอพักผู้ป่วยในชั้น 5, 7, และ 8 รวมถึงการเปิดชั้น 10 เป็น
International Ward ให้บริการผู้ป่วยที่ต้องการความหรูหราสะดวกสบาย
และการเปิดศูนย์มะเร็งโฮลิสติคที่เน้นบรรยากาศความเป็นส่วนตัว
และแพทย์ผู้เชี่ยวชาญที่ให้การดูแลและวางแผนการรักษาอย่างใกล้ชิด
การเปลี่ยนแปลงที่สำคัญอีกประการคือการเปิดสาขาในรูปแบบคลินิก เวชกรรมภายใต้ชื่อ
Thainakarin Interclinic บริเวณซอยสุขุมวิท 4 (ซอยนานา)
เพื่อเปิดตลาดให้เป็นที่รู้จักของชาวต่างชาติมากขึ้น

ภาพรวมการประกอบธุรกิจของบริษัท

บริษัท โรงพยาบาลไทยนครินทร์ จำกัด (มหาชน) ดำเนินธุรกิจโรงพยาบาลเอกชนขนาด
(License Beds) 350 เตียง ปัจจุบันมีจำนวนเตียงที่ให้บริการจริง (Actual Beds) ทั้งสิ้น
250 เตียง ให้บริการรักษาผู้ป่วยทั้งผู้ป่วยในและผู้ป่วยนอกตลอด 24 ชั่วโมง บริษัทฯ
มีแพทย์ผู้เชี่ยวชาญเฉพาะโรค และอุปกรณ์ทางการแพทย์อันทันสมัย
พร้อมทั้งห้องพักคนไข้หลากหลายประเภท ได้แก่ ห้อง VIP, ห้อง DELUXE, ห้องเดี่ยว, ห้องคู่,
และห้องพัก International Ward ซึ่งเน้นความหรูหรา สะดวกสบาย
และทีมล่ามเพื่อรองรับผู้ใช้บริการชาวต่างชาติ รวมถึงบริการห้อง ICU, ห้อง CCU, ห้องผ่าตัด
และ ห้องตรวจโรคทั่วไปกว่า 80 ห้อง ภายใต้ 18 ศูนย์เฉพาะทางและคลินิกต่าง ๆ อาทิ
ศูนย์หัวใจ, ศูนย์กระดูกและข้อ, ศูนย์มะเร็ง โฮลิสติค นอกจากนี้โรงพยาบาลยังมีสาขาอีก 1 แห่ง
คือ คลินิกเวชกรรมไทยนครินทร์อินเตอร์คลินิก ซึ่งเป็นสถานพยาบาลประเภทไม่รับผู้ป่วยไว้ค้างคืน
ตั้งอยู่เลขที่ 17 ซอยสุขุมวิท 4 เขตคลองเตยกรุงเทพฯ

โครงสร้างรายได้

+----------------------------+------------+-----+--------------+-----+
| ลักษณะรายได้                 | ปี 2552     | %   | ปี 2551       | %   |
|                            |            |     |              |     |
|                            | (ต่อพันบาท)  |     | (ต่อพันบาท)    |     |
+----------------------------+------------+-----+--------------+-----+
| รายได้จากผู้ป่วยนอก            | 687,111    | 5   | 589,152      | 5   |
|                            |            | 9.5 |              | 7.9 |
+----------------------------+------------+-----+--------------+-----+
| รายได้จากผู้ป่วยใน             | 456,859    | 3   | 416,395      | 4   |
|                            |            | 9.5 |              | 1.0 |
+----------------------------+------------+-----+--------------+-----+
| รวมรายได                   | 1,143,970  |     | 1,005,547    |     |
| ้จากการประกอบกิจการโรงพยาบาล |            |     |              |     |
+----------------------------+------------+-----+--------------+-----+
| รายได้ค่าเช่า                 | 2,020      | 0.2 | 1,832        | 0.2 |
+----------------------------+------------+-----+--------------+-----+
| รายได้อื่น ๆ*                 | 9,664      | 0.8 | 9,473        | 0.9 |
+----------------------------+------------+-----+--------------+-----+
| รวมรายได้                   | 1,155,654  | 100 | 1,016,852    | 100 |
+----------------------------+------------+-----+--------------+-----+

* รายได้อื่น ๆ ประกอบด้วย รายได้จากการขายอาหารและเครื่องดื่ม, รายได้ดอกเบี้ยรับ เป็นต้น